Lampun vaihtaminen on varmasti yleisin kodeissa tehtävä sähkötyö. Puhki palaneen lampun tilalle kannattaa aina hankkia energiaystävällinen LED-lamppu, joka säästää luonnon lisäksi lompakkoasi, pitkän elinaikansa ansiosta. Ennen lampun vaihtamista, tulee laitteen virta kytkeä pois ja odottaa hetki lampun jäähtymistä.
Lampun voi vaihtaa tehomäärältään saman suuruiseen tai pienempään. Samanlaisen lampun saat menemällä palaneen lampun kanssa kauppaan ja pyytämällä tarvittaessa apua myyjältä.
Hehku- ja energiansäästölamput sekä loisteputket tulee aina kierrättää asianmukaisesti. Energiansäästölamput ja loisteputket kuuluvat ongelmajätteeseen ja LED-lamput elektroniikkaromuun, joita kumpaakin kerää kaikki valaisimia ja lamppuja myyvät liikkeet. Hehkulamput sekä halogeenilamput kuuluvat puolestaan sekajätteeseen.